Diari Oficial de la Generalitat Valenciana


Sumari del DOGV 8147, del 11-10-2017 (2017/8512)

ACORD de 26 de setembre de 2017, del Ple de l'Òrgan de Gestió del Comité, per a la creació del fitxer de titularitat pública d'operadors i la seua posterior inscripció en el Registre General de Protecció de Dades.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8512


Data del document
:   26-09-2017

Organisme emissor
:   Comitè d'Agricultura Ecològica de la Comunitat Valenciana

Tipus de document
:   Acord

Descriptors 

:   * dades personals
    * base de dades
    * sector agrari
    * legislació

ACORD de 26 de setembre de 2017, del Ple de l'Òrgan de Gestió del Comité, per a la creació del fitxer de titularitat pública d'operadors i la seua posterior inscripció en el Registre General de Protecció de Dades. [2017/8512]  
Viturià Gonzálvez i Pérez, secretari del Comité d'Agricultura Ecològica de la Comunitat Valenciana, entitat amb domicili a carrer Tramontana, 16, de Carlet, i CIF H1912817A, per mitjà del present document certifica:  
Que en el Ple de l'Òrgan de Gestió del Comité d'Agricultura Ecològica de la Comunitat Valenciana (CAECV) celebrat el 26.09.2017, en l'ordre del dia del qual figurava l'adopció de l'acord pertinent pel qual es creen, modifiquen i suprimeixen fitxers de dades de caràcter personal de l'esmentat Comité, i en tant que el dit acord contempla fitxers de titularitat pública, s'han adoptat per unanimitat els acords següents:  
  
  
Primer  
Es creen els fitxers del Comité d'Agricultura Ecològica de la Comunitat Valenciana (CAECV) aprovats pel Ple de l'Òrgan de Gestió, en compliment de l'article 20 de la Llei orgànica 15/1999 i l'article 54.1 del Reglament de desplegament.  
  
Segon  
Els fitxers que s'arrepleguen en aquest Acord del Ple de l'Òrgan de Gestió del CAECV, es regiran per les disposicions generals i instruccions que es detallen per a cada un d'ells, i estaran sotmesos, en tot cas, a les normes legals i reglamentàries de superior rang que els siguen aplicables.  
  
Tercer  
D'entre els fitxers figura el corresponent al d'operadors, que és de titularitat pública i les dades i descripció del qual figura contingut en l'acta del Ple de l'Òrgan de Gestió, adjuntant còpia d'aquest a aquesta certificació a l'efecte de la seua publicació oficial (annex I).  
  
Quart  
En compliment de l'article 55 del Reglament de desenvolupament de la Llei 15/1999, els fitxers de titularitat pública seran notificats per a la seua inscripció en el Registre General de Protecció de Dades en el termini de trenta dies des de la publicació d'aquest Acord del Ple de l'Òrgan de Gestió del CAECV en el butlletí oficial de la comunitat autònoma.  
  
Cinqué  
El present Acord del Ple de l'Òrgan de Gestió del CAECV entrarà en vigor l'endemà de la seua publicació en el butlletí oficial de la comunitat autònoma.  
  
I perquè assortisca els efectes oportuns, en especial, a fi que es procedisca a la seua publicació en el Diari Oficial de la Generalitat Valenciana, s'expedeix la present certificació.  
  
Carlet, 26 de setembre de 2017.- El secretari del Comité: Viturià Gonzálvez i Pérez.  
  
  
  
ANNEX I  
  
Fitxers de nova creació  
Fitxer: Operadors  
  
a) Identificació del fitxer, indicant la seua denominació, així com la descripció de la seua finalitat i usos previstos  
a.1) Identificació del fitxer: Operadors.  
a.2) Finalitat i usos previstos: gestió de les dades dels operadors.(Finalitats vàries [Altres finalitats]).  
b) Origen de les dades, indicant el col·lectiu de persones sobre els quals es pretén obtenir dades de caràcter personal o que resulten obligats a subministrar-los, el procediment de recollida de les dades, i la seua procedència  
b.1) Col·lectiu: persones físiques o representants de persones jurídiques que acudeixen a la seu de l'organisme a realitzar diverses gestions administratives (proveïdors, representants legals, persones de contacte).  
b.2) Procedència:  
A través del propi interessat o el seu representant legal i de fonts accessibles al públic (El propi interessat o el seu representant legal)  
Procediment de recollida: formularis, transmissió electrònica de dades, internet  
c) Estructura bàsica del fitxer i el sistema de tractament utilitzat en la seua organització  
c.1) Estructura:  
Dades identificatives: NIF / DNI, nom i cognoms, adreça, telèfon, signatura / empremta electrònica, correu electrònic.  
Altres categories de caràcter personal:  
Dades de característiques personals (data de naixement - sexe)  
Dades de circumstàncies socials (propietats, possessions - llicencies, permisos, autoritzacions)  
Dades acadèmiques i professionals (formació, titulacions - experiència professional)  
Dades de detalls d'ocupació (llocs de treball)  
Dades d'informació comercial (activitats i negocis - llicències comercials - subscripcions a publicacions / mitjans de comunicació)  
Dades economicofinanceres i d'assegurances (ingressos, rendes - dades bancàries)  
Dades de transaccions (transaccions financeres)  
c.2) Sistema de tractament: fitxer parcialment automatitzat.  
d) Comunicacions de les dades previstes  
Generalitat Valenciana (GVA), MAPAMA (Ministeri d'Agricultura i Pesca, Alimentació i Medi ambient), altres organismes públics de la Comunitat Autònoma, altres organismes públics de l'Estat, altres organismes de la UE (són dades obtingudes o elaborades amb destinació a una altra administració pública.)  
e) Transferències internacionals previstes a tercers països  
Internacional (certificadors) (entitats de control) (l'afectat ha donat el seu consentiment.).  
f) Òrgans responsables del fitxer  
Comité d'Agricultura Ecològica de la Comunitat Valenciana (CAECV).  
g) Serveis o unitats davant els quals poden exercitar-se els drets d'accés, rectificació, cancel·lació i oposició  
C/ Tramontana, núm. 16, polígon industrial de Carlet, 46208, Carlet, València.  
h) Nivell de mesures de seguretat: nivell bàsic.